钦定古今图书集成/明伦汇编/闺媛典/第351卷 > 张嘉贞女
## 钦定古今图书集成/明伦汇编/闺媛典/第351卷 > 张嘉贞女

按《开元天宝遗事》：郭元振少时，美风姿，有才艺。宰相
张嘉贞欲纳为婿，元振曰：“知公门下有女五人，未知
孰陋，事不可仓卒，更待忖之。”张曰：“吾女各有姿色，即
不知谁是匹偶，以子风骨奇秀，非常人也。吾欲令五
女各持一丝，幔前使子取便牵之，得者为婿。”元振欣
然从命，遂牵一红丝线，得第三女，大有姿色，后果随
夫贵达。